钦定古今图书集成/方舆汇编/职方典/第1319卷 > 韶州府古迹考 府志
## 钦定古今图书集成/方舆汇编/职方典/第1319卷 > 韶州府古迹考 府志

本府。〈曲江县附郭。〉

府古城　二：一在浈木东，莲花岭下，汉时所筑，基址尚存。一在武水西，唐武德初，刺史邓文进所筑，洪水崩割，无迹可寻。宋初于此置钱监，今号“监前。” 又城南十里官滩下，亦有古城，晋末，卢循以徐道覆为始兴守所筑，刘裕遣沈田子讨之，于其旁亦筑一城，今呼为“沈将军垒。”

望韶亭　在城东八十里。宋守范纯臣《记》，杨万里、苏子瞻、余靖有诗。

整冠亭　在帽峰下，取韩愈“上宾尧舜整冠裾” 意。宋守梁世安有记，今失其碑。

翠华亭　在皇冈山舜庙，今废。

缵武亭　在城西南隅真武观右。知府钱镛建，今废。

湘江亭　在东门外一里，宋时饯别处。

拱极亭　在芙蓉山，汉康容炼丹之所。泉出山顶石罅，味至清冽。今废。

更上亭　在芙蓉山，旧有亭，后圮。学道魏浣初题此名，知县潘复敏建。

东郊亭　在郡东河堤上。嘉靖庚子，知府符锡建，为迎春之所。

《堤岸碑》亭　在东郊亭后，知府符锡建。

五里亭　在南门下河，已废。崇祯九年，知县潘复敏重建。

“松风亭　” ，在旧察院内，古松一株，大数围，今废。“皇华亭　” ，在湘江门外，顺治十四年，南韶道周

日灿建有记

敬一亭　知县潘复敏建，“有记。”

写心亭　旧为濂溪祠地，后接笔峰，前开池沼，久倾圮。康熙壬子，郡守马元捐俸重建为“四贤祠” ，并创此亭。池蓄山泉，秋冬不竭，夏月莲花盛开，有叔茂之遗爱存焉。亭额有跋。

清平亭　在城北数武。亭前一片地，旧为墟市。嘉靖丙午，郡守陈大纶建，侍御何维柏有记。自鼎革后，亭废墟罢，一望荒芜。康熙壬子，郡守马元捐俸重建，檄曲令周韩瑞董成之，以培地脉，不易亭名，另立碑记。兴复市墟，利民通商，惠莫大焉。

南皋亭　在南门外，对河，久圮。康熙壬子，通判池凤翼捐俸重建。

《霖梅亭　》在永安铺。康熙甲辰，通判杨耀先捐俸建，为煮茶施众之所。

燕誉亭　在城艮隅，下瞰相江，陈文惠公书额，后废，因并模“燕誉亭” 字于蒋颖叔碑阴。

“曲江亭　” 在通津门外。

西郊亭　在西河

凤来亭　　　、观风亭　　　、半山亭　俱在郡后笔峰上。

“暑乡亭　　　。” “方壶亭　　　。” “延月亭。”

“景行” 亭　俱在濂溪祠内，今废。

舣舟亭　在芙蓉驿，今废。

九成台　，旧名闻韶台，在北城上。建中靖国元年五月，苏子瞻与苏伯固北归，郡守狄咸延之台上，伯固谓舜南巡奏乐于此台，宜名九成。子瞻即席为铭，自书，刻石台上。后以元祐党事，碑毁台圮，遂以西城上武溪亭为台。蒋之奇《武溪深词碑》，原在延祥寺，元祐八年郡守谭粹移亭中。后人于碑阴模“九成台” 字二：一小楷，是子瞻书；一大篆，是湖南曹文公书，元李齐贤有诗，明洪武元年，千户赵贵重修，教授陈仝记。成化六年，千户赵雄建重楼，教授方玭记。嘉靖六年，知府唐昇复刻，子瞻铭，通判符锡书。

逍遥台　在城南。刺史薛道衡建，今废。张九龄有《登逍遥台序》并诗。

风度楼　在府治南。张九龄为相，元宗重之。每用人，必曰：“风度得如九龄否？” 郡人因以名楼。后移府学右，颇卑隘。明守符锡特高广之。

风采楼　在府学左，为余靖建，与风度楼相对。陈白沙有《记》。

韶阳楼　在南门外，临江，元末废。唐许浑夜宴于此，有诗。

文英楼　在后街，今废。

朝阳楼　在武水西城堞上。唐皇甫湜有记，今废。

文奎楼　在通衢中，列科第题名。明嘉靖壬辰知府郑骝建，顺治十八年知府赵霖吉重建。薰风楼　在南门外济渡处。明弘治己未知府曾焕建，刘存业“记。” 颓圮，知府符锡重建。前立四柱石坊，增筑马头，题曰：“广右通津。” 知县潘复敏重修其坊，题曰“岭南重镇” ，今废。

燕誉楼　在西河，旧有西郊亭。明守符锡因创浮梁，建《坊表》，遂于济川坊后创楼，以“燕誉” 名，缘古亭也。

文溪楼　，在盐罗街近河。嘉靖十七年建，今废。金鉴堂　，宋时建，在府治西花园中，取《金鉴录》，故名。

思古堂　在府堂西。宋郡守狄咸建，苏子瞻《铭》以为谋议出政之所，又有“燕乐” 、“鱼乐” 二亭。政宝堂　在府治西花园中。宋时有苏轼、黄庭坚石刻，杨万里《跋》。

清淑堂　旧九成台下。宋王安石随父益守韶读书于此。杨申诗：“但愿清淑气，尽散海岭隅。” 中流。砥柱堂　明崇祯丁丑，知县潘复敏重建。有记。

忠庆堂　　　。清樾堂　　　。丹荔堂。

“会仙堂　　　” 、“考古斋　” 俱在宋提刑衙，元之分司内，即今察院。

迎仙馆　在芙蓉驿，今废。

清辉馆　“临武水” ，今废。

皇华馆　《临浈江》，今废。

通天塔　在城南浈武合流处。明嘉靖戊申，知府陈大纶建，有诗。万历癸卯，推官吴三畏重修，郡人李延大有“记。” 岁久将倾，塔顶被盗。邑人周朝遇以其为韶城水口关锁，有志修复。谒院道持册请助，用仍不敷，遇破产以终其事焉。侯安都宅　在府城西四十里桂山之下。公没后，乡人于此立庙。

张文献宅　旧志云：在州东六十里平圃驿畔。按公《行状》云：“公归营州南山水，卜筑茅斋。” 又公曾孙敦庆，《洪州督府参军墓志》云：“丁忧还韶州南十里文献故居，台榭芜没，规模犹存。公复其堂构，山水多奇。” 则知文献存日，未尝居始兴律水也。平圃亦非是。

“余襄公宅　” 即今祠是。

“张丞相园　” ，在韶州府城南南山下，有《张九龄诗》。

余尚书西园　在曲江县，祖无择“访靖西园” ，有诗。

《临水源石　》在曲江县。溪盘石，上三枫亭　在曲江县之界。《图经》云：“曲江有修仁水，水北有三枫亭。梁范云有诗，唐刺史韦迢重修。”

尽善亭　在韶州府城东百里，苏轼有诗。涌水亭　，在曲江县，宋庆历七年建，余靖《记》。韶亭　在曲江县韶石山，宋潘伯恭建，余靖《记》。望京楼　在曲江县武水西，宝元二年尚书余靖记。

洧水馆　在韶郡城南。景祐五年，太守狄咸建，余靖《记》。

乐昌县

古城二　：一在今县西二里。相传赵佗所筑，上抵泷口。隋时以其地为县治，今名城头。一在县南五里，任嚣所筑，久废。盖乐昌于湟溪关为近，故筑城以壮其势。

卢溪城　在县东十五里郭下都古寨遗址。“洗心亭　” ，即萃秀亭。县南一里龟峰书院前知县张坚建。

息肩亭　在北岭。嘉靖五年，知县龙章建。贵尊亭　在县南五里塔头祠，今废。

接官亭　在县东南临江。嘉靖三年，知县龙章建。九年，知县张祖炳重建。

憩劳亭　在九峰风门凹。嘉靖五年，知县龙章建。

希贤亭

望泷楼　在泷口庙前，户科给事中白端素记。塔　在龟峰寺。

仁化县

古城　二：一在今县治一百三十里康溪都，秦末赵佗所筑，今曰城口。一在县治北一百十里，唐垂拱初置县所筑。

望江楼　在南门外，临河，为一方重镇，久废。万历二十年，知县司马晖重建，题曰：“朝宗览胜。” 谭际可记。今废。

水南塔　：在县城之南。

丹霞山舍利塔　：在海螺岩顶。

乳源县

古城　去今县治十里，在虞塘，遗基尚存。拟沂亭　在温泉上。嘉靖乙酉通判符锡建，夏潦冲坏。丁亥复迁温泉东南员峰上，有记。三美亭　在县东北山川坛后，赵佑卿建。止渴亭　在濮头渡。康熙元年旧知县郭弘缵建，并捐金买曾宠田七亩，载粮二斗一升，纳正供，免杂差租谷一十四石，付白云庵僧收租，煮茶施众。教谕庞玮有记。

文昌阁　在县东一里。天启五年，知县谭汝玮建，为县治锁水口。

讲书堂　在县东二十里，地名“球冈。” 宋进士胡宾王读书于此。有“濯缨亭” ，几席之类皆石琢，遗迹尚存。

翁源县

古县治　五：一在安阳里罗江，距今县东北六十里；一在下窖，距县五十里；一在濠距县西北一百五十里，即今曲江之巡检司。一在岑水东，距县西北四十里。一在细草冈，距今县东南四十里。

迎春亭　在东门外。嘉靖十六年，知县曾极建，久圯。崇祯十二年，知县朱景运重建。

雪溪亭　在西门外三里，今建为桥。

去思亭　士民为知县万应奎建。一在讲武堂左，一在梅村，吴其贵、李应期有《记》。

六里官亭　在六里墟，即《乡约》所。知县朱景运题曰“省风锡保。”

翥云轩　在翁山寺左，庠生林玨等会馆。邑人李应期有诗。

邵谒书堂　在县东七十里三华镇罗江水中。今室久废，其石尚存。

梅鼎臣宅　在县西北三十五里江镇铺梅村，有岩洞深邃，鼎臣读书其中，镌诗石上，今隙已。

闭游者秉烛始得入

英德县

古英州城　五代伪汉置英州，治于大庆山。宋、元因之。洪武二年，降州为县，居浈阳旧城。今谯楼砖石皆有“浈阳县” 字。

衡州城　，即浛光县基，今为巡检司。阳山郡城　，在县西，梁天监中置。隋平陈，废郡而城《圮》。

万人城　，在浈山，秦南海尉赵佗所筑。

薰风亭　南山，宋郡守李修有记。天顺二年，知县杜宥、嘉靖元年，知县张慎各重建。

寒翠亭　南山石壁，有苏东坡题记，今废。读易亭　南山石汝砺解《易》于此，故名。嘉靖元年，知县张慎重建。

三湾亭　清溪驿东。宋广帅蒋之奇建。弘治元年，巡检彭祀。正德丁丑，布政吴廷举各重建。今废。

所茇亭　在县南二十里峡山铺之左。英民为知府符锡开凿峡路，往来经画憩此，立亭刻石以志之。

观州亭　在县后山巅，登之可观一方之胜概，故名。

众乐亭　有宋郡守连希觉诗及“记。” 天顺二年，知县杜宥重建。

超然亭　在潮水岭，嘉靖十九年建。尚书湛若水书额。

“望仙亭　” 谭粹有诗。

“步月台　” 在桃溪书院边。有白石状如半月，故名。

皋石平台　：在“东华” 古刹中。有仙迹，相传二仙对奕于此。

蜕仙台　在碧落洞。按《县志》，“相传其上有仙人蜕骨。”

龙门楼　在龙门口。正德十四年，通判邹级建。嘉靖二十年，教谕郑泮等各重建。

蕃宣楼　按《县志》，“在县治双门西。”

烟雨楼　按《县志》“在县治东，米元章、陈缜有诗。万历间知县苏大用同乡官李伯芳重建。” 梅𫓶宅　在英德县苲岭麓。

洭浦关　在县境

集云阁　按《县志》，“在沂风亭左。”

坡翁堂　在县治西。宋苏子瞻谪惠州时，尝憩此，遂以为名。

“浮图　” ，在绿水桥边，高九级，建于天启年间，与鸣弦峰对峙。